CELEX: 62009CA0392
Language: lt
Date: 2010-09-30 00:00:00
Title: Byla C-392/09: 2010 m. rugsėjo 30 d. Teisingumo Teismo (trečioji kolegija) sprendimas byloje (Baranya Megyei Bíróság (Vengrijos Respublika) prašymas priimti prejudicinį sprendimą) Uszodaépítő Kft prieš APEH Központi Hivatal Hatósági Főosztály (Šeštoji PVM direktyva — Direktyva 2006/112/EB — Teisė į pirkimo mokesčio atskaitą — Nauji nacionalinės teisės aktai — Su sąskaitos faktūros turiniu susiję reikalavimai — Taikymas atgaline data — Teisės į atskaitą praradimas)

20.11.2010   
            
            
               LT
            
            
               Europos Sąjungos oficialusis leidinys
            
            
               C 317/10
            
         2010 m. rugsėjo 30 d. Teisingumo Teismo (trečioji kolegija) sprendimas byloje (Baranya Megyei Bíróság (Vengrijos Respublika) prašymas priimti prejudicinį sprendimą) Uszodaépítő Kft prieš APEH Központi Hivatal Hatósági Főosztály
   
   (Byla C-392/09) (1)
   
   (Šeštoji PVM direktyva - Direktyva 2006/112/EB - Teisė į pirkimo mokesčio atskaitą - Nauji nacionalinės teisės aktai - Su sąskaitos faktūros turiniu susiję reikalavimai - Taikymas atgaline data - Teisės į atskaitą praradimas)
   2010/C 317/18
   Proceso kalba: vengrų
   
      Prašymą priimti prejudicinį sprendimą pateikęs teismas
   
   Baranya Megyei Bíróság
   
      Šalys pagrindinėje byloje
   
   
      Ieškovė: Uszodaépítő Kft
   
      Atsakovė: APEH Központi Hivatal Hatósági Főosztály
   
      Dalykas
   
   1977 m. gegužės 17 d. Šeštosios Tarybos direktyvos 77/388/EEB dėl valstybių narių apyvartos mokesčių įstatymų derinimo — Bendra pridėtinės vertės mokesčio sistema: vienodas vertinimo pagrindas (OL L 145, p. 1; 2004 m. specialusis leidimas lietuvių k., 9 sk., 1 t., p. 23) 17 ir 20 straipsnių bei bendrųjų Bendrijos teisės principų aiškinimas — Nauji nacionaliniai PVM reglamentuojantys teisės aktai, pagal kuriuos apmokestinamajam asmeniui suteikiama teisė nuspręsti juos taikyti, netgi atgaline data, jo įsigaliojimo dieną dar nebaigtoms operacijoms — Naujų nuostatų dėl su sąskaitos faktūros turiniu susijusių reikalavimų taikymas atgaline data, nes priešingu atveju būtų prarasta teisė į atskaitą.
   
      Rezoliucinė dalis
   
   2006 m. lapkričio 28 d. Tarybos direktyvos 2006/112/EB dėl pridėtinės vertės mokesčio bendros sistemos 167, 168 ir 178 straipsniai turi būti aiškinami taip, kad jie draudžia taikyti atgaline data nacionalinės teisės aktus, pagal kuriuos taikant atvirkštinį apmokestinimą PVM už statybos darbus atskaita siejama su sąskaitų faktūrų už šiuos darbus pakeitimu ir papildomos pakeistos deklaracijos pateikimu, nors atitinkama mokesčių institucija turi visą informaciją, reikalingą nustatyti, kad apmokestinamasis asmuo, kaip nagrinėjamų paslaugų gavėjas, privalo sumokėti PVM ir patikrinti mokėtino mokesčio sumą.
   
      (1)  OL C 11, 2010 1 16.